# Антонин Дворжак

### от Уикипедия, свободната енциклопедия

Антонин Дворжак Чешки композитор
Роден: | 8 септември 1841 Нелахозевес, Чехия
Починал: | 1 май 1904 Прага, Чехия

Антонин Леополд Дворжак (Antonín Leopold Dvořák) е чешки композитор, автор на многобройни камерни и симфонични творби, опери и др. Един от най-изтъкнатите симфоници от края на 19 век.

## [редактиране] Биография

Родният дом на Дворжак в Нелахозевес

Дворжак е едно от осемте деца в семейството на селски касапин и месар. Бащата, Франц Дворжак, обаче притежава самороден музикален талант, свири добре на цигулка и цитра. Освен от баща си, първите си музикални уроци Дворжак получава от местния учител, който го учи да свири на цигулка. Младият Антонин не наследява бащиния си занаят и 16-годишен заминава в Прага, където започва да се препитава като инструменталист в градските музикални състави, в периода 1857-1858 година учи в Пражката органова школа, там започва да съчинява собствени композиции. Междувременно получава щатно място като виолист в Чешкия национален театър, чиито оркестър се ръководи от знаменития Берджих Сметана. През 60-те и 70-те години на 19 век Дворжак вече е автор на многобройни инструментални, вокални, камерни и симфонични творби. През 1875 година благодарение на съдействието на Йоханес Брамс получава държавна стипендия, отново благодарение на Брамс успява да издаде във Виена своите съчинения.

През 80-те години на 19 век дирижира творбите си в Англия, Русия и Германия. Връх в музикалната кариера на Дворжак е престоят му в Съединените щати, където композира едни от най-значителните си творби, сред които прочутата симфония „Из Новия свят” (на английски “The New World Symphony”). През 1882 година е назначен за ректор на Нюйоркската консерватория. През 1901 година се завръща в Прага, където прекарва остатъка от живота си като ръководител на Пражката консерватория.

## [редактиране] Творчество

В ранните творби на Дворжак е силно забележимо влиянието на композиторите романтици като Роберт Шуман, Франц Лист, Франц Шуберт, но още при тях младият композитор обръща силно внимание на самобитния чешки фолклор, тенденция, която става още по силна при произведенията от 70-те и 80-те години на 19 век в първия цикъл „Славянски танци”, няколко опери, увертюрата „Моята родина”, „Моравските дуети” и др. Освен от чешкия фолклор, Дворжак силно се интересува и от песенното творчество на другите славянски народи.

В Америка Дворжак е изключително продуктивен. Създава многобройни клавирни и камерни творби (прочутите „Хуморески”, „Американският квартет”, религиозна музика (Стабат матер и Те Деум). Впечатлен от динамичното развитие на живота в САЩ, композиторът създава най-внушителната си симфония - № 9 (според старата номерация №5) „Из Новия свят”, където прави уникален синтез между богатството на славянския фолклор и модерните космополитни симфонични традиции.

## [редактиране] По-важни творби

- 10 опери, сред които „Крал и въглищар”, „Димитрий”, „Дяволът и Кача”, „Армида”
- 9 симфонии, пет увертюри, пет симфонични поеми и многобройни други симфонични творби, концерти за пиано и оркестър, цигулка и оркестър и виолончело и оркестър.
- Сонати за цигулка и пиано, рондо за виолончело и пиано, няколко струнни квартета и квинтета, множество пиеси за пиано и песни
- Светски и духовни ораториални творби, сред които „Стабат Матер”, „Света Людмила”, Голяма меса, Реквием, „Химн за Света Троица” и др.

## [редактиране] Други

От 1963 година в рамките на годишния международен музикален фестивал „Пражка пролет” се провежда конкурс за виолончелисти на името на Дворжак.

## [редактиране] Външни препратки

Общомедия разполага с
мултимедийно съдържание за Антонин Дворжак

- Нотни текстове на произведения на Дворжак
- Биография и подробен списък на произведенията]
- Общество на Дворжак

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD%D0%B8%D0%BD_%D0%94%D0%B2%D0%BE%D1%80%D0%B6%D0%B0%D0%BA_a583.html“.

Категория: Композитори от Романтизма

##### Views

- Статия
- Беседа
- Текуща версия

##### Търсене

##### На други езици

- Asturianu
- বাংলা
- Brezhoneg
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Occitan
- Polski
- Português
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Українська
- 中文